《赠大司农毕老公祖》
明代·曾曰唯

锦衣当昼游，冥鸿羡元老。名哲澄灵襟，保身机独早。

纶綍稠叠颁，宁比归来好。钧竿风雨收，惊涛一线扫。

东鲁山色秾，可以狎绮皓。束公扶天手，林泉属幽讨。

美哉喉舌司，荥旋亦奇造。

作者简介：曾曰唯，字道生。程乡（今梅州梅县）人。明末诸生。著有《纺授堂诗集》。事见《续梅水诗传》卷二。